РЕПУБЛИКА БЪЛГАРИЯ
     В И С Ш    С Ъ Д Е Б Е Н    С Ъ В Е Т

ПРОТОКОЛ № 15

от дистанционното заседание чрез видеоконферентна връзка
на комисия „Съдебна карта, натовареност и съдебна статистика”
към Съдийската колегия на Висшия съдебен съвет,
проведено на 16 ноември 2022 г.

Днес, 16 ноември 2022 г. от 12:00 часа се проведе заседание на комисия „Съдебна карта, натовареност и съдебна статистика” към съдийската колегия на Висшия съдебен съвет в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:
ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА
ДРАГОМИР КОЯДЖИКОВ
БОЯН НОВАНСКИ	
От администрацията на Висшия съдебен съвет присъстват експертните сътрудници към комисията: Илияна Иванова – главен експерт-статистик в отдел „САОД“ в дирекция „ИТСС“, Мирослав Младенов – системен администратор в отдел „САОД“ в дирекция „ИТСС“ и Ива Ризова – младши експерт-юрисконсулт в отдел „САОД“  в дирекция „ИТСС“.

Заседанието протече при следния дневен ред:

1. Проект за изменение на статистическите форми за отчет на районните, окръжните и апелативните съдилища.
(Отложена с решение на КСКНСС по протокол № 14/19.10.2022 г., т.3 и т.4)

	2. Проект на изменение в Номенклатурата на статистическите кодове по граждански, търговски и фирмени дела.
(Отложена с решение на КСКНСС по протокол № 14/19.10.2022 г., т.4)

3. Проект за изменение и допълнение на Методиката за контрол и проверка на статистическите данни, отчитащи дейността на съдебните органи и съдиите в Република България.
(Отложена с решение на КСКНСС по протокол № 14/19.10.2022 г., т.3 и т.4)

4. Обобщена информация от ОСВ на справка „Натовареност общо“ в модул „Натовареност“ в ЕИСС за периода 01.01.2022 год. – 30.09.2022 год. включително.
(Отложена с решение на КСКНСС по протокол № 13/06.10.2022 г., т.5)

5. Доклад относно взети решения от членовете на работната група по  ПОНС от среща проведена на 26.10.2022 г. 

6. Проект на указания по предложение на членовете на постоянните работни групи по граждански, търговски и фирмени дела и наказателни дела към КСКНСС от заседание проведено на 26.10.2022 г. във връзка с писмото на г-жа Мария Терзийска заместник-председател на Окръжен съд – Варна и член на работната група по граждански, търговски и фирмени дела относно начисляването на натовареност за дейности по приложение № 4 в модул „Натовареност“ в ЕИСС.

7. Писмо от административния ръководител на Софийски военен съд във връзка с отразяване на коригиращи коефициенти по чл. 27, ал. 1, т. 1 и т. 2 от ПОНС в ЕИСС. 
(Писмо вх. № ВСС – 14851/18.10.2022 г.)

8. Доклад вх.№ ВСС-13041/02.11.2022 г. от отдел „ЕИСС“ към АВСС относно достъпа и възможността на военните и военно-апелативните съдилища да образуват дела в ЕИСС по групи 1 и 1А от Приложение 2.2 от ПОНС във връзка с решение по протокол 13/06.10.2022 г., т. 6 на КСКНСС.
(Отложена с решение на КСКНСС по протокол № 13/06.10.2022 г., т.6)

9. Решение по т. 2 от протокол № 28/31.10.2022 г. на КПКИТ към ПВСС на ВСС относно гаранционната отговорност на „Информационно обслужване“ АД по отношение на определени функционалности и модули в ЕИСС във връзка с решение по т. 7 от протокол № 13/06.10.2022 г. на КСКНСС към СК на ВСС. 

10. Проект на изменение на Вътрешните правила за организацията на дейността на комисия „Съдебна карта, натовареност и съдебна статистика“ към СК на ВСС.
(Отложена с решение на КСКНСС по протокол № 14/19.10.2022 г., т.8)

По дневния ред:

1. ОТНОСНО: Проект за изменение на статистическите форми за отчет на районните, окръжните и апелативните съдилища.
(Отложена с решение на КСКНСС по протокол № 14/19.10.2022 г., т.3 и т.4)
Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

	1.1. Одобрява проект за изменение на статистическите форми за отчет на районните съдилища, съгласно отчитането на административно-наказателните дела и влезли в сила Регламент (ЕС) 2020/1783 и Регламент (ЕС) 2020/1784. 

	1.2. Одобрява проект за изменение на статистическите форми за отчет на окръжните съдилища, съгласно отчитането на административно-наказателните дела и влезли в сила Регламент (ЕС) 2020/1783 и Регламент (ЕС) 2020/1784. 

	1.3. Одобрява проект за изменение на статистическите форми за отчет на апелативните съдилища, съгласно отчитането на административно-наказателните дела. 

	1.4. Да се уведоми г-н Тодор Събчев – директор на дирекция ИТСС към АВСС за осигуряване необходимото съдействие във връзка с адаптиране на използвания от отдел САОД, автоматизиран алгоритъм за обединяване на статистическите отчети, към приетите промени на формите за отчет на районните, окръжните и апелативните съдилища. 

	1.5. Внася одобрените проекти за изменение на статистическите форми за отчет на районните, окръжните и апелативните съдилища, касаещи отчитането на  административно-наказателните дела и влезли в сила Регламент (ЕС) 2020/1783 и Регламент (ЕС) 2020/1784, в заседание на СК на ВСС насрочено на 22.11.2022 г., като предлага на СК на ВСС да приеме следните решения: 
						
											ПРОЕКТ 

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	1. ПРОМЕНЯ статистическите форми за отчет на районните съдилища както следва: 
1.1. в „Приложение 2 – Граждански дела“ , Глава „Частни производства – регламенти“ съществуващият текст под шифър 1201-1 „Процедура по Регламент 1393/2007 г.“ се заменя с „Процедура по Регламент (ЕС) 2020/1784“, а съществуващия текст под шифър 1202-1 „Процедура по Регламент 1206/2001 г.“ се заменя с „Процедура по Регламент (ЕС) 2020/1783“. 
	1.2. в Приложение 2 „Отчет по наказателни дела“, в справката за отчитане на НОХД, НДЧХ, Дела по чл.78а НК и ЧНД, секция „Съдени лица“, наред със съществуващите колони е добавена нова за отчитане броя на лицата освободени от наказателна отговорност по чл. 78а от НК. 
	1.3. в справка II на Приложение II „Отчет по наказателни дела“ осигуряваща информация за движението на делата от административно-наказателен характер, в секция „Свършени дела“ наред със съществуващите колони са добавени „наложено наказание (чл. 58в, ал. 1, т. 1 ЗАНН, чл. 6 ал. 1, б. „а“ УБДХ и чл. 33, ал. 1, т.1 ЗООРПСМ)“, „преписката е изпратена на прокурор/КБППМН (чл. 58в, ал. 1, т. 2 ЗАНН, чл. 6, ал. 1, б. „б“ и ал. 2 УБДХ и чл. 33, ал. 1, т. 2 и 3 ЗООРПСМ)“, „нарушителят е оправдан (чл. 58в, ал. 1, т. 3 ЗАНН, чл.6, ал. 1, б. „в“ УБДХ и чл. 33, ал. 1, т. 4 ЗООРПСМ)“. 

	2. ПРОМЕНЯ статистическите форми за отчет на окръжните съдилища както следва: 
	2.1. в „Приложение 2 – Граждански дела – I инстанция“, Глава „Частни производства“ съществуващият текст под шифър 1010-1 се заменя с „Молба за събиране на доказателства съгласно чл.19 от Регламент (ЕС) 2020/1783 само при искания за: 
а) непосредствено събиране на доказателства; 
б) ползване на специални средства, запис, диск, телефон“. 
	2.2. в Приложение 2_НД-I „Отчет по наказателни дела I инстанция“ в справката за отчитане на НОХД, ЧНД, Административни дела (общо) са добавени два нови реда за отчет на административни дела по чл. 78а НК (шифър 4350) и Производства по чл. 83а от ЗАНН (шифър 4381). 
	2.3. в Приложение 2_НД-I „Отчет по наказателни дела I инстанция“ в справката за отчитане на НОХД, ЧНД, Административни дела (общо), секция „Съдени лица“, наред със съществуващите колони са добавени нови за отчитане броя на лицата освободени от наказателна отговорност по чл. 78а от НК и лицата с наложена имуществена санкция по чл. 83а ЗАНН. 
	2.4. в Приложение 2_НД-II „Отчет по наказателни дела II инстанция“ в секция „Свършени дела по резултати“ към текста присъдата е добавено решението (т.е. присъдата/решението). 

3. ПРОМЕНЯ статистическите форми за отчет на апелативните съдилища както следва: 
	3.1. в Приложение 2_НД - „Отчет по наказателни дела“ в секция „Свършени дела по резултати“ към текста присъдата е добавено решението (т.е. присъдата/решението). 

	4. ДА СЕ УВЕДОМЯТ разработчиците на информационните системи за управление на делата в съдилищата за приетите промени в статистическите форми за отчет на районните, окръжните и апелативните съдилища, за сведение и актуализиране на съответните системи.
 
	5. ДА СЕ УВЕДОМЯТ административните ръководители на районните, окръжните и апелативните съдилища за направените допълнения в статистическите форми за отчет. 

	6. Актуализираните форми за отчет ДА СЕ ПУБЛИКУВАТ на интернет страницата на ВСС в раздел „Съдебна статистика, регистри /Статистически форми за отчет“. 

	2. ОТНОСНО: Проект на изменение в Номенклатурата на статистическите кодове по граждански, търговски и фирмени дела.
(Отложена с решение на КСКНСС по протокол № 14/19.10.2022 г., т.4)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

 	2.1. Одобрява проект на изменение в Номенклатурата на статистическите кодове по граждански, търговски и фирмени дела.	
 
	2.2. Внася одобрения проект на изменение в Номенклатурата на статистическите кодове по граждански, търговски и фирмени дела, касаещ влезли в сила Регламент (ЕС) 2020/1783 и Регламент (ЕС) 2020/1784, в заседание на СК на ВСС, насрочено на 22.11.2022 г., като предлага на СК на ВСС да приеме следните решения: 
							
			ПРОЕКТ 

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	1. Променя Номенклатурата на статистическите кодове по граждански, търговски и фирмени дела, във връзка с влезли в сила Регламент (ЕС) 2020/1783 и Регламент (ЕС) 2020/1784, както следва: 
	1.1. Променя съществуващият текст под шифър 1010-1 с „Молба за събиране на доказателства съгласно чл.19 от Регламент (ЕС) 2020/1783 само при искания за: 
а) непосредствено събиране на доказателства; 
б) ползване на специални средства, запис, диск, телефон“. 
	1.2. Променя съществуващият текст под шифър 1201-1 „Процедура по Регламент 1393/2007 г.“ с „Процедура по Регламент (ЕС) 2020/1784“. 
	1.3. Променя съществуващия текст под шифър 1202-1 „Процедура по Регламент 1206/2001 г.“ с „Процедура по Регламент (ЕС) 2020/1783“. 

	2. ДА СЕ УВЕДОМЯТ разработчиците на информационните системи за управление на делата в съдилищата за приетите промени в Номенклатурата на статистическите кодове по граждански, търговски и фирмени дела, за сведение и актуализиране на съответните системи. 

	3. ДА СЕ УВЕДОМЯТ административните ръководители на съдилищата за направените промени в Номенклатурата на статистическите кодове по граждански, търговски и фирмени дела. 

	4. Приетите изменения в Номенклатурата на статистическите кодове по граждански, търговски и фирмени дела ДА СЕ ПУБЛИКУВАТ на интернет страницата на ВСС в раздел „Статистика“. 

	3. ОТНОСНО: Проект за изменение и допълнение на Методиката за контрол и проверка на статистическите данни, отчитащи дейността на съдебните органи и съдиите в Република България.
(Отложена с решение на КСКНСС по протокол № 14/19.10.2022 г., т.3 и т.4)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

	3.1. Одобрява изготвеният проект за изменение и допълнение на Методиката за контрол и проверка на статистическите данни, отчитащи дейността на съдебните органи и съдиите в Република България (приета с решение на ВСС по протокол № 49/01.10.2015 год., изм. с решение на съдийската колегия на ВСС по протокол № 22/31.05.2022 г.) в частта, отнасяща се до отчитането на административно-наказателните дела, във връзка със ЗИД на ЗАНН обн. ДВ бр. 109 от 22.12.2021 г. и влезли в сила Регламент (ЕС) 2020/1783 и Регламент (ЕС) 2020/1784. 

	3.2. Внася одобрения проект за изменение и допълнение на Методиката за контрол и проверка на статистическите данни, отчитащи дейността на съдебните органи и съдиите в Република България (приета с решение на ВСС по протокол № 49/01.10.2015 год., изм. с решение на съдийската колегия на ВСС по протокол № 22/31.05.2022 г.) в частта, отнасяща се до отчитането на административно-наказателните дела, във връзка със ЗИД на ЗАНН обн. ДВ бр.109 от 22.12.2021 г. и влезли в сила Регламент (ЕС) 2020/1783 и Регламент (ЕС) 2020/1784, в заседание на СК на ВСС, насрочено на 22.11.2022 г., като предлага на СК на ВСС да приеме следните решения: 

ПРОЕКТ 

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	1. ПРОМЕНЯ И ДОПЪЛВА Методиката за контрол и проверка на статистическите данни, отчитащи дейността на съдебните органи и съдиите в Република България (приета с решение на ВСС по протокол № 49/01.10.2015 год., изм. с решение на съдийската колегия на ВСС по протокол № 22/31.05.2022 г.) в „9. УКАЗАНИЯ ЗА ПОПЪЛВАНЕ НА ОТЧЕТНАТА ФОРМА ЗА РАЙОННИ СЪДИЛИЩА“, както следва: 
	1.1. в „9.2.3. Приложение 2 – Отчет по наказателни дела“, „II.Сведения за лица“ са добавени указания за попълване на нова колона за отчитане броя на лицата освободени от наказателна отговорност по чл. 78а от НК. 
	1.2. в „9.2.3. Приложение 2 – Отчет по наказателни дела“, „Попълване на Справка II“ са добавени указания за попълване на три нови колони - „наложено наказание (чл. 58в, ал. 1, т. 1 ЗАНН, чл. 6 ал. 1, б. „а“ УБДХ и чл. 33, ал. 1, т.1 ЗООРПСМ)“, „преписката е изпратена на прокурор/КБППМН (чл. 58в, ал. 1, т. 2 ЗАНН, чл. 6, ал. 1, б. „б“ и ал. 2 УБДХ и чл. 33, ал. 1, т. 2 и 3 ЗООРПСМ)“, „нарушителят е оправдан (чл. 58в, ал. 1, т. 3 ЗАНН, чл.6, ал. 1, б. „в“ УБДХ и чл. 33, ал. 1, т. 4 ЗООРПСМ)“. 
	1.3. в „9.2.2. Приложение 2 – Отчет по граждански дела“ съществуващият текст под шифър 1201-1 „Процедура по Регламент 1393/2007 г.“ се заменя с „Процедура по Регламент (ЕС) 2020/1784“, а съществуващия текст под шифър 1202-1 „Процедура по Регламент 1206/2001 г.“ се заменя с „Процедура по Регламент (ЕС) 2020/1783“. 

	2. ПРОМЕНЯ И ДОПЪЛВА Методиката за контрол и проверка на статистическите данни, отчитащи дейността на съдебните органи и съдиите в Република България (приета с решение на ВСС по протокол № 49/01.10.2015 год., изм. с решение на съдийската колегия на ВСС по протокол № 22/31.05.2022 г.) в „7. УКАЗАНИЯ ЗА ПОПЪЛВАНЕ НА ОТЧЕТНАТА ФОРМА ЗА ОКРЪЖНИ СЪДИЛИЩА“, както следва: 
	2.1. в „7.2.4. Приложение 2 – Отчет по наказателни дела – I инстанция“, „3.Административни дела“ е добавено описанието на два нови шифъра - шифър 4350 ред 123 - Производства по приложението на чл.78а НК и шифър 4381 ред 124 - Производства по чл. 83а от ЗАНН. 
	2.2. в „7.2.4. Приложение 2 – Отчет по наказателни дела – I инстанция“, „II.Сведения за лица“ са добавени указания за попълване на две нови колони за отчитане броя на лицата освободени от наказателна отговорност по чл. 78а от НК и лицата с наложена имуществена санкция по чл. 83а ЗАНН. 
	2.3. в „7.2.5. Приложение 2 – Отчет по наказателни дела – II инстанция“, „II.Сведения за лица“ към текста потвърдена присъда е добавено потвърдено решение (т.е. потвърдена/о присъда/решение). 
	2.4. в „7.2.2 Приложение 2 – Отчет по граждански, търговски и фирмени дела I инстанция“ съществуващият текст под шифър 1010-1 се заменя с „Молба за събиране на доказателства съгласно чл. 19 от Регламент (ЕС) 2020/1783 само при искания за: 
а) непосредствено събиране на доказателства; 
б) ползване на специални средства, запис, диск, телефон“. 

	3. ПРОМЕНЯ И ДОПЪЛВА Методиката за контрол и проверка на статистическите данни, отчитащи дейността на съдебните органи и съдиите в Република България (приета с решение на ВСС по протокол № 49/01.10.2015 год., изм. с решение на съдийската колегия на ВСС по протокол № 22/31.05.2022 г.) в „4. УКАЗАНИЯ ЗА ПОПЪЛВАНЕ НА ОТЧЕТНАТА ФОРМА ЗА АПЕЛАТИВНИ СЪДИЛИЩА“, както следва: 
	3.1. в „4.2.3. Приложение 2 – Наказателни дела“ към текста потвърдена присъда е добавено потвърдено решение (т.е. потвърдена/о присъда/решение). 

	4. ДА СЕ УВЕДОМЯТ разработчиците на информационните системи за управление на делата в съдилищата за приетите промени в Методика за контрол и проверка на статистическите данни, отчитащи дейността на съдебните органи и съдиите в Република България, за сведение и актуализиране на съответните системи. 

	5. ДА СЕ УВЕДОМЯТ административните ръководители на районните, окръжните и апелативните съдилища за приетите изменения и допълнения в Методиката за контрол и проверка на статистическите данни, отчитащи дейността на съдебните органи и съдиите в Република България. 

	6. Актуализираната Методика за контрол и проверка на статистическите данни, отчитащи дейността на съдебните органи и съдиите в Република България ДА СЕ ПУБЛИКУВА на интернет страницата на Висшия съдебен съвет в раздел „Съдебна статистика, регистри /Статистически форми за отчет“.

4. ОТНОСНО: Обобщена информация от ОСВ на справка „Натовареност общо“ в модул „Натовареност“ в ЕИСС за периода 01.01.2022 год. – 30.09.2022 год. включително.
(Отложена с решение на КСКНСС по протокол № 13/06.10.2022 г., т.5)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

4.1. Приема обобщената от експертите в отдел „САОД“, дирекция „ИТСС“, АВСС информация от ОСВ на справка „Натовареност общо“ в модул „Натовареност“ в ЕИСС за периода 01.01.2022 год. – 30.09.2022 год. включително.

4.2. Да се изиска информация от административните ръководители на апелативните, окръжните, районните и военните съдилища съдържаща уточнения, от какви допълнителни дейности са сформирани коефициентите в графа „Натоварване извън дела“, в справка „Натовареност общо“ в модул „Натовареност“ в ЕИСС за периода от 01.01.2022 год. до 30.09.2022 год. включително. 

4.3. Информацията по т. 4.2 да бъде предоставена от административните ръководители в двуседмичен срок от получаването на писмото във формат „Excel”.

4.4. Възлага на експертите в отдел „Статистически анализ и обработка на данни“ в АВСС да обобщят постъпилите справки по т. 4.2 и да ги внесат в заседание на КСКНСС, за обсъждане.

5. ОТНОСНО: Доклад относно взети решения от членовете на работната група по  ПОНС от среща проведена на 26.10.2022 г. 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

5.1. Приема за сведение Паметна записка от проведена на 26.10.2022 г. чрез видеоконферентна връзка работна среща на членовете на работните групи по ПОНС.

	5.2. Одобрява направените предложения от членовете на работните групи по ПОНС, инкорпорирани в Паметната записка.

	5.3. Да се изпрати писмо до членовете на работните групи по ПОНС с молба в 10-дневен срок от получаването да изразят своите становища и да направят предложения относно предмета и обхвата на предстоящото емпирично проучване във връзка с измерването на натовареността.

	5.4. Да се изпратят писма до административните ръководители на апелативните, окръжните, районните, военните и административните съдилища с указания относно коректното попълване на данните в съответната система – модул „Натовареност“ в ЕИСС за общите съдилища и СИНС за административните съдилища. 

6. ОТНОСНО: Проект на указания по предложение на членовете на постоянните работни групи по граждански, търговски и фирмени дела и наказателни дела към КСКНСС от заседание проведено на 26.10.2022 г. във връзка с писмото на г-жа Мария Терзийска заместник-председател на Окръжен съд – Варна и член на работната група по граждански, търговски и фирмени дела относно начисляването на натовареност за дейности по приложение № 4 в модул „Натовареност“ в ЕИСС.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

6.1. Одобрява изготвения проект на писмо с указания относно начисляването на натовареността за дейностите по приложение № 4 от ПОНС, в модул „Натовареност“ в ЕИСС.

6.2. Изпраща проекта на писмото на работните групи по наказателни дела, граждански, търговски и фирмени дела сформирани към КСКНСС към СК на ВСС, за изразяване на становища в тридневен срок. 

6.3. След изразяване на становищата от членовете на работните групи, указанията да се изпратят до административните ръководители на апелативните, окръжните, районните и военните съдилища.

7. ОТНОСНО: Писмо от административния ръководител на Софийски военен съд във връзка с отразяване на коригиращи коефициенти по чл. 27, ал. 1, т. 1 и т. 2 от ПОНС в ЕИСС. 
(Писмо вх. № ВСС – 14851/18.10.2022 г.)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

7.1. Приема за сведение писмото от административния ръководител на Софийски военен съд във връзка с отразяване на коригиращи коефициенти по чл. 27, ал. 1, т. 1 и т. 2 от ПОНС в ЕИСС. 

8. ОТНОСНО: Доклад вх.№ ВСС-13041/02.11.2022 г. от отдел „ЕИСС“ към АВСС относно достъпа и възможността на военните и военно-апелативните съдилища да образуват дела в ЕИСС по групи 1 и 1А от Приложение 2.2 от ПОНС във връзка с решение по протокол 13/06.10.2022 г., т. 6 на КСКНСС.
(Отложена с решение на КСКНСС по протокол № 13/06.10.2022 г., т.6)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

 8.1. Да се покани г-жа Емилия Петкова-главен експерт в отдел „ЕИСС“, дирекция „ИТСС“ към АВСС, на следващото заседание на КСКНСС.

8.2. Отлага разглеждането на точката за следващото заседание на комисията.

9. ОТНОСНО: Решение по т. 2 от протокол № 28/31.10.2022 г. на КПКИТ към ПВСС на ВСС относно гаранционната отговорност на „Информационно обслужване“ АД по отношение на определени функционалности и модули в ЕИСС във връзка с решение по т. 7 от протокол № 13/06.10.2022 г. на КСКНСС към СК на ВСС. 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

9.1. Приема за сведение решение по т. 2 от протокол № 28/31.10.2022 г. на КПКИТ към ПВСС на ВСС.

10. ОТНОСНО: Проект на изменение на Вътрешни правила за организацията на дейността на комисия „Съдебна карта, натовареност и съдебна статистика“ към СК на ВСС.
(Отложена с решение на КСКНСС по протокол № 14/19.10.2022 г., т.8)

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И:

       10.1. Одобрява изготвения от експертите проект на „Вътрешни правил за организацията на дейността на КСКНСС към СК на ВСС“. 

10.2. Избира г-н Драгомир Кояджиков – член на ВСС за заместник-председател на комисията съгласно чл. 4 от одобрените „Вътрешни правила за организацията на дейността на КСКНСС към СК на ВСС“.
10.3. Вътрешни правила за организацията на дейността на КСКНСС към СК на ВСС ДА СЕ ПУБЛИКУВАТ на Интернет-страницата на ВСС, в раздел „Постоянни комисии“, КСКНСС, Обща информация. 

ПРЕДСЕДАТЕЛ НА КОМИСИЯ
				         „СЪДЕБНА КАРТА, НАТОВАРЕНОСТ
				         И СЪДЕБНА СТАТИСТИКА”
КЪМ СК НА ВСС:  / п/

ДАНИЕЛА МАРЧЕВА